Carroll Shelby je debitiral na dirkah Svetovnega prvenstva Formule 1 v sezoni 1958, ko je na predzadnji dirki sezone za Veliko nagrado Italije sicer dosegel četrto mesto, kar bi bila njegova edina uvrstitev med dobitnike točk, a ni dobil točk za dirkanje skupaj s Mastenom Gregoryjem. V sezoni 1959 je nastopil na štirih dirkah in kot najboljšo uvrstitev sezone dosegel osmo mesto na dirki za Veliko nagrado Portugalske. Leta 1959 je zmagal tudi na dirki 24 ur Le Mansa, kasneje pa ni več dirkal v Formuli 1.